# Službeni list C 84A/4. o

| | ISSN 1977-1088 |
| --- | --- |
| Službeni list
  Europske unije | C 84A |
| | |
| Hrvatsko izdanje | Informacije i objave | Svezak 59.4. ožujka 2016. |

ISSN 1977-1088

Službeni list

Europske unije

C 84A

Hrvatsko izdanje

Informacije i objave

Svezak 59.4. ožujka 2016.

---

| Obavijest br. | Sadržaj | Stranica |
| --- | --- | --- |
| | V.   Objave |
| | ADMINISTRATIVNI POSTUPCI |
| | Europska komisija |
| 2016/C 084A/01 | GU za ekonomske i financijske poslove — Oglas za slobodno radno mjesto zamjenika glavnog direktora (AD 15) Bruxelles — (Članak 29. stavak 2. Pravilnika o osoblju) — COM/2016/10364 | 1 |

Obavijest br.

Sadržaj

Stranica

V.   Objave

ADMINISTRATIVNI POSTUPCI

Europska komisija

2016/C 084A/01

GU za ekonomske i financijske poslove — Oglas za slobodno radno mjesto zamjenika glavnog direktora (AD 15) Bruxelles — (Članak 29. stavak 2. Pravilnika o osoblju) — COM/2016/10364

1

---

| HR | |
| --- | --- |

HR

---

V. Objave

ADMINISTRATIVNI POSTUPCI

Europska komisija

| 4.3.2016 | HR | Službeni list Europske unije | CA 84/1 |
| --- | --- | --- | --- |

4.3.2016

HR

Službeni list Europske unije

CA 84/1

---

GU za ekonomske i financijske poslove

Oglas za slobodno radno mjesto zamjenika glavnog direktora (AD 15) Bruxelles

(Članak 29. stavak 2. Pravilnika o osoblju)

COM/2016/10364

(2016/C 084 A/01)

O nama

Misija je Glavne uprave za ekonomske i financijske poslove (GU ECFIN) pridonijeti poboljšanju gospodarskog blagostanja građana Europske unije i drugih zemalja podupiranjem konkurentnih gospodarstava s bogatom ponudom zaposlenja. U tom cilju glavna uprava sudjeluje u razvoju politika usmjerenih na pametan, održiv i uključiv gospodarski rast kojima se istodobno želi očuvati makroekonomska i financijska stabilnost provedbom potrebnih strukturnih reformi, ostvarenjem i održavanjem zdravih javnih financija i primjerene kombinacije politika te promicanjem ulaganja u proizvodnju i u ljudski kapital. U tom su pothvatu ključni procesi usmjereni na ostvarenje bolje povezane i pravednije ekonomske i monetarne unije (EMU) i dovršetak izgradnje EMU-a.

Komisija je 13. siječnja 2016. donijela novi organigram za GU ECFIN koji je stupio na snagu 1. ožujka 2016. Ovim oglasom za slobodno radno mjesto uzimaju se u obzir promjene koje su nastupile toga dana.

Opis radnog mjesta

Zamjenik glavnog direktora koordinirat će aktivnosti u području i. proračunskog i makroekonomskog nadzora u nekoliko država članica; ii. analize i praćenja makroekonomskih neravnoteža; iii. strukturnih reformi u državama članicama i politika na razini EU-a za postizanje održivog rasta i visoke razine makroekonomske stabilnosti; iv. financijskih pitanja, među ostalim zaduživanja i kreditiranja; te v. usklađivanja s grupom Europske investicijske banke (EIB), Europskom bankom za obnovu i razvoj (EBRD) i međunarodnim financijskim institucijama.

Zamjenik glavnog direktora bit će izravno nadležan za Upravu B „Ulaganja, rast i strukturne reforme”, Upravu E „Gospodarstva država članica III.” i Upravu L „Riznica i financijske operacije”, koje su nadležne za ta područja. U skladu s pojačanom matričnom strukturom GU-a ECFIN, koja je stupila na snagu 1. ožujka 2016., linije odgovornosti horizontalnih uprava B („Ulaganja, rast i strukturne reforme”) i C („Fiskalna politika i kombinacija politika”) bit će podijeljene između oba zamjenika glavnog direktora GU-a ECFIN da bi se uspostavio cjelovitiji pristup nadzoru proračunskih i strukturnih politika u okviru europskog semestra. Oba zamjenika glavnog direktora imat će stoga ključnu ulogu u poticanju i usklađivanju rada među upravama.

Zamjenik glavnog direktora pomaže glavnom direktoru u upravljanju GU-om ECFIN i njegovoj koordinaciji, posebno vođenjem i nadziranjem aktivnosti službi za koje je izravno odgovoran. Pridonosi definiciji i provedbi sveobuhvatne političke strategije GU-a ECFIN. Zastupa GU ECFIN na sastancima na visokoj razini te zamjenjuje glavnog direktora prema potrebi, među ostalim i na međunarodnim forumima.

Zamjenik glavnog direktora koordinira horizontalne aktivnosti GU-a ECFIN te u njima aktivno sudjeluje kada su uključene različite uprave.

Traženi profil

Uspješni kandidat mora biti vrhunski i dinamičan stručnjak sa sljedećim osobinama:

| — | vrlo dobro znanje i iskustvo u području ekonomije, |
| --- | --- |

—

vrlo dobro znanje i iskustvo u području ekonomije,

| — | dobro poznavanje glavnih područja politike za koja su nadležne uprave pod izravnim nadzorom zamjenika glavnog direktora, |
| --- | --- |

—

dobro poznavanje glavnih područja politike za koja su nadležne uprave pod izravnim nadzorom zamjenika glavnog direktora,

| — | izvrsne vještine vodstva i upravljanja, solidno iskustvo u nadzoru i koordinaciji velikih timova te veoma dobra sposobnost određivanja prioriteta i donošenja odluka, |
| --- | --- |

—

izvrsne vještine vodstva i upravljanja, solidno iskustvo u nadzoru i koordinaciji velikih timova te veoma dobra sposobnost određivanja prioriteta i donošenja odluka,

| — | solidne vještine zastupanja i pregovaračke vještine, mogućnost učinkovitog i uspješnog zastupanja Europske komisije na najvišim razinama u okviru Komisije te u okviru drugih institucija EU-a, međunarodnih institucija, država članica i ostalih relevantnih dionika, |
| --- | --- |

—

solidne vještine zastupanja i pregovaračke vještine, mogućnost učinkovitog i uspješnog zastupanja Europske komisije na najvišim razinama u okviru Komisije te u okviru drugih institucija EU-a, međunarodnih institucija, država članica i ostalih relevantnih dionika,

| — | dobro poznavanje upravnih postupaka Komisije, |
| --- | --- |

—

dobro poznavanje upravnih postupaka Komisije,

| — | veoma dobra sposobnost političke prosudbe i visoka sposobnost konceptualnog razmišljanja te sposobnost izrade i provedbe novih općih strateških planova i ideja. |
| --- | --- |

—

veoma dobra sposobnost političke prosudbe i visoka sposobnost konceptualnog razmišljanja te sposobnost izrade i provedbe novih općih strateških planova i ideja.

Kriteriji prihvatljivosti

Kako bi bili uključeni u postupak odabira, do isteka roka prijave kandidati moraju ispunjavati sljedeće formalne kriterije prihvatljivosti:

Državljanstvo:
  kandidati moraju imati državljanstvo države članice Europske unije.

Sveučilišna diploma:
  kandidati moraju imati:

| i. | stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili |
| --- | --- |

i.

stupanj obrazovanja koji odgovara završenom sveučilišnom studiju, potvrđen diplomom, ako je redovito trajanje studija najmanje četiri godine; ili

| ii. | razinu obrazovanja koja odgovara završenom sveučilišnom studiju, potvrđenu diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu). |
| --- | --- |

ii.

razinu obrazovanja koja odgovara završenom sveučilišnom studiju, potvrđenu diplomom, uz odgovarajuće profesionalno iskustvo od najmanje jedne godine ako je redovito trajanje studija najmanje tri godine (to se jednogodišnje profesionalno iskustvo ne ubraja u profesionalno iskustvo stečeno nakon završetka studija koje se traži dalje u tekstu).

Profesionalno iskustvo:
  kandidati moraju imati najmanje 15 godina profesionalnog iskustva stečenog nakon završetka studija na razini za koju su osposobljeni tijekom prethodno spomenutog obrazovanja.

Rukovoditeljsko iskustvo:
  najmanje pet godina od navedenog profesionalnog iskustva mora biti iskustvo rukovoditelja visoke razine (1) izravno povezano s područjem relevantnim za ovo radno mjesto.

Jezici:
  kandidati moraju imati temeljito znanje jednog od službenih jezika Europske unije (2) i zadovoljavajuće znanje još jednog od tih službenih jezika. Komisije za odabir provjerit će tijekom intervjua ispunjavaju li kandidati zahtjev u pogledu zadovoljavajućeg znanja još jednog službenog jezika EU-a. Ta provjera može uključivati odvijanje dijela intervjua na tom drugom jeziku.

Dobna granica:
  kandidati moraju biti mlađi od dobi za redovno umirovljenje, za koju je za dužnosnike Europske unije utvrđeno da nastupa zadnjeg dana u mjesecu u kojem osoba navršava 66 godina (vidjeti čl. 52. t. (a) Pravilnika o osoblju) (3).

Odabrani kandidat trebao bi imati valjani certifikat o sigurnosnoj provjeri (TOP SECRET) koji je izdalo nacionalno sigurnosno tijelo njegove države članice ili ispunjavati uvjete za njegovo dobivanje.

Uvjerenje o sigurnosnoj provjeri osobe administrativna je odluka koja se izdaje nakon sigurnosne provjere koju provodi nacionalno sigurnosno tijelo čijoj nadležnosti pripada osoba, u skladu s primjenjivim nacionalnim sigurnosnim zakonima i propisima, a kojom se potvrđuje da se osobi može odobriti pristup klasificiranim informacijama do određene razine. Napominjemo da se postupak potreban za dobivanje uvjerenja o sigurnosnoj provjeri može pokrenuti isključivo na zahtjev poslodavca, a ne kandidata osobno.

Imenovanje na radno mjesto valjano je samo uz uvjet da je odabrani kandidat dobio valjani certifikat o sigurnosnoj provjeri.

Neovisnost i izjava o sukobu interesa

Prije preuzimanja dužnosti kandidati moraju izjaviti da će djelovati neovisno u javnom interesu i da nemaju interese za koje bi se moglo smatrati da su u sukobu s njihovom neovisnošću.

Imenovanje i uvjeti zapošljavanja

Europska komisija odabrat će i imenovati zamjenika glavnog direktora u skladu sa svojim postupkom odabira i zapošljavanja (vidjeti i Pregledni dokument o politici zapošljavanja viših dužnosnika (4)). U okviru postupka odabira kandidati koje je na intervju pozvao Komisijin savjetodavni odbor za imenovanja prethodno će sudjelovati u testiranju koje organiziraju vanjski konzultanti u centru za procjenu kandidata.

Postupak odabira, zbog funkcionalnih razloga te kako bi ga se u interesu kandidata i institucije završilo što je prije moguće, provest će se samo na engleskom i/ili francuskom jeziku (5).

Plaće i uvjeti zaposlenja utvrđeni su Pravilnikom o osoblju za dužnosnike Europske unije razreda AD 15. U skladu s Pravilnikom o osoblju svaki novi član osoblja mora uspješno odraditi probni rad u trajanju od devet mjeseci.

Mjesto rada zamjenika glavnog direktora je Bruxelles.

Jednake mogućnosti

Europska unija primjenjuje politiku jednakih mogućnosti. S obzirom na nisku zastupljenost žena na rukovoditeljskim funkcijama, Komisija bi posebno željela zaprimiti prijave kandidatkinja.

Postupak prijave

Prije podnošenja prijave kandidati moraju provjeriti ispunjavaju li sve uvjete koji se odnose na kriterije prihvatljivosti, a posebno one koji se odnose na tražene akademske kvalifikacije i profesionalno iskustvo te jezične sposobnosti. Neispunjavanje bilo kojeg od tih uvjeta dovodi do automatskog isključivanja kandidata iz postupka odabira.

Kandidati se moraju prijaviti internetom na internetskim stranicama:

https://ec.europa.eu/dgs/human-resources/seniormanagementvacancies/

slijedeći ondje dostupne upute koje se odnose na različite faze postupka.

Kandidati moraju imati važeću adresu e-pošte. Ta će se adresa upotrijebiti za identifikaciju njihove registracije i korespondenciju tijekom različitih faza postupka odabira. Kandidati su dužni obavijestiti Europsku komisiju o svakoj promjeni adrese e-pošte.

Kako bi dovršili postupak prijave, kandidati moraju učitati svoj životopis u PDF formatu te u elektronički obrazac prijave unijeti motivacijsko pismo (najviše 8 000 znakova). Životopis i motivacijsko pismo moraju, zbog funkcionalnih razloga te kako bi se postupak odabira u interesu kandidata i institucije završio što je prije moguće, biti sastavljeni na engleskom, francuskom ili njemačkom jeziku.

Nakon završetka elektroničke prijave kandidati će primiti elektroničku poštu kojom se potvrđuje da je njihova prijava registrirana. U poruci e-pošte nalazi se i registracijski broj koji će se upotrebljavati kao referentni broj kandidata u svim pitanjima povezanima s njihovom prijavom. Ako kandidati ne prime poruku e-pošte s potvrdom o prijavi, njihova prijava nije registrirana!

Kandidati ne mogu pratiti postupak obrade svoje elektroničke prijave. Europska komisija izravno obavješćuje kandidate o statusu njihove prijave.

Ako se kandidati zbog invalidnosti ne mogu prijaviti internetom, svoju prijavu (životopis i motivacijsko pismo) mogu poslati u papirnatom obliku preporučenom poštom na sljedeću adresu: European Commission, Directorate-General for Human Resources and Security, Unit for Executive Staff and CCA Secretariat, SC11 8/59, 1049 Bruxelles/Brussel, BELGIQUE/BELGIË, uz jasno navedenu sljedeću napomenu: Vacancy for a Deputy Director-General in DG ECFIN (COM/2016/10364), s time da datum poštanskog pečata ne smije biti kasniji od dana isteka roka za podnošenje prijave. Sva daljnja komunikacija između kandidata i Komisije odvijat će se poštom. Kandidati s invalidnošću uz prijavu moraju priložiti potvrdu o invalidnosti koju je izdalo ovlašteno tijelo. Na posebnom listu papira moraju navesti sve posebne uvjete koje im treba osigurati kako bi im se olakšalo sudjelovanje u postupku odabira.

Ako su im potrebne dodatne informacije i/ili u slučaju tehničkih poteškoća, kandidati se mogu obratiti e-poštom na adresu: HR-MANAGEMENT-ONLINE@ec.europa.eu

Rok za prijavu

Rok za prijavu je 6. travnja 2016. u 12 sati (podne) prema briselskom vremenu, nakon čega elektronička prijava više neće biti moguća.

Kandidati moraju na vrijeme ispuniti elektronički obrazac za prijavu. Kandidatima preporučujemo da prijavu ne odgađaju do zadnjih dana prije isteka roka jer zbog povećanog prometa na internetu ili mogućih problema s internetskom vezom može doći do nenadanog prekida postupka i stoga će ga morati ponoviti. Nakon isteka roka za podnošenje prijava unos podataka u elektronički obrazac više nije moguć. Zakašnjele prijave ne prihvaćaju se.

Važna obavijest za kandidate

Kandidate podsjećamo da je rad odborâ za odabir tajan. Izravan ili neizravan kontakt s njihovim članovima zabranjen je kandidatima i svakoj drugoj osobi koja to čini u ime kandidata.

Zaštita osobnih podataka

Komisija jamči da se osobni podaci kandidata obrađuju na način određen Uredbom (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (6).

---

(1)  U svojem životopisu kandidat barem za pet godina rukovoditeljskog iskustva na visokoj razini mora navesti sljedeće: 1. naziv rukovoditeljskog radnog mjesta i dužnosti koje je u okviru njega obavljao; 2. broj podređenih članova osoblja; 3. sredstva kojima je upravljao; i 4. broj hijerarhijskih razina iznad i ispod njegove te broj rukovoditelja njegove razine.

(2)  http://ec.europa.eu/languages/policy/linguistic-diversity/official-languages-eu_hr.htm

(3)  http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF

(4)  http://ec.europa.eu/civil_service/docs/official_policy_en.pdf

(5)  Komisija za odabir pobrinut će se da izvorni govornici tih jezika nemaju neprimjerenu prednost.

(6)  SL L 8, 12.1.2001., str. 1.

---